Frederik August av Slesvig-Holsten-Sønderborg-Augustenborg

Frederik Christian Carl August (født 16. november 1830, død 25. desember 1881) var en sønderborgsk fyrstelig og litteraturforsker. 

Han var sønn av prins Frederik Emil August av Nør og Henriette komtesse Danneskiold-Samsøe (1806-1858). 
Frederik August gjorde i 1848 tjeneste som løytnant i 2. slesvigs-holstenske dragonregiment, men forlot i 1849 landet for en lengre reise til Australia. Etter sin hjemkomst i 1851 studerte han et år i Cambridge, og bodde deretter skiftevis i Paris og London, hvor han var beskjeftiget med litterære studier. I 1858 utga han Altes und Neues aus den Ländern des Ostens von Onomander. I 1864 reiste han til India, hvor han oppholdt seg til 1869. Den 24. oktober 1866 inngikk han borgerlig ekteskap med Carmelita Henriette Sophie Mathilde Eisenblat (1848–1912). Forut for dette giftemålet tok han tittelen greve av Nør. I 1878 kreerte Kiel Universitetet ham til dr. phil. 

I 1880–81 utkom første bind av hans Kaiser Akbar, ein Versuch über die Geschichte Indiens im 16. Jahrhundert, utigvelsen av bind 2 ble fullført av enken. Da den danske regjeringen hevet Augustenborgernes landsforvisning, avla prinsen et besøk ved det danske hoffet. Han døde 25. desember 1881 på Nør, og etterlot seg de to døtrene  Carmelita (1871–1948) og Louise (1873–1955).

Referanser 

Orientalister
Huset Slesvig-Holsten-Sønderborg-Augustenborg